stanford-oval/wikipedia huggingface dataset:
ฟ้าทะลายโจร (ภาพยนตร์)
รางวัล

Officially selected Sundance 2002
รางวัลภาพยนตร์แห่งชาติ สุพรรณหงส์ พ.ศ. 2544
การสร้างภาพพิเศษยอดเยี่ยม (Best special visual effects award) โดย อ๊อกไซด์ แปง
ออกแบบเครื่องแต่งกายยอดเยี่ยม (Best costume design award) โดย น้ำผึ้ง โมจนากุล
Officially selected International du Film Cannes 2001
International de Cine Gijon 2001 Spain
Best art direction
Officially selected Tokyo Filmex
Pifan 2001
Jury's Choice (Jury's special award)
Vancouver International Film Festival 2000
Dragons & Tigers award for young cinema
รางวัลพระราชทานพระสุรัสวดี พ.ศ. 2543
เพลงนำภาพยนตร์ยอดเยี่ยม "เพลง กำศรวลจันทร์"
กำกับศิลป์ยอดเยี่ยม โดย เอก เอี่ยมชื่น
เทคนิคพิเศษทางภาพยนตร์ยอดเยี่ยม โดย อ๊อกไซด์ แปง
รางวัลภาพยนตร์ไทย ชมรมวิจารณ์บันเทิง พ.ศ. 2543
ผู้แสดงสมทบชายยอดเยี่ยม โดย สมบัติ เมทะนี
กำกับศิลป์ยอดเยี่ยม โดย เอก เอี่ยมชื่น
ดนตรีประกอบยอดเยี่ยม โดย อมรพงศ์ เมธาคุณวุฒิ
ได้รับเชิญอย่างเป็นทางการในเทศกาลภาพยนตร์นานาชาติ
Cannes Film Festival 2001 ฝรั่งเศส
เข้าชิงรางวัลสาขา Un certain regard (หนังที่น่าจับตามอง)
Seatlle International Film Festival 2001 สหรัฐอเมริกา
New Zealand Film Festival 2001 ประเทศนิวซีแลนด์
Edinburgh International Film Festival 2001 สหราชอาณาจักร
Filmex 2001 ประเทศญี่ปุ่น
The 2002 Sundance Film Festival ในประเภท World Cinema
The 31st International Film Festival Rotterdam เนเธอร์แลนด์
เพลงประกอบภาพยนตร์

ฝนสั่งฟ้า
คำร้อง : สุทิน เทษารักษ์ /  ทำนอง : ไสล ไกรฤกษ์
ใครจะเมตตา
คำร้อง : เลิศ ประสมทรัพย์ / ทำนอง : เอื้อ สุนทรสนาน วงดนตรีสุนทราภรณ์บรรเลง
งามชายหาด
คำร้อง : สกล มิตรานนท์ /  ทำนอง : เสน่ห์ โกมารชุน
ฟ้างามยามค่ำ
คำร้อง : แก้ว อัจฉริยะกุล / ทำนอง : เอื้อ สุนทรสนาน วงดนตรีสุนทราภรณ์บรรเลง
พรหมลิขิต
คำร้อง : แก้ว อัจฉริยกุล /  ทำนอง : เวส สุนทรจามร วงดนตรีสุนทราภรณ์บรรเลง
กำศรวลจันทร์
คำร้อง : ศิริพรรณ เตชจินดาวงศ์-วิศิษฏ์ ศาสนเที่ยง / ทำนอง :  The Last Rose of Summer
โคบาลย่องม้า
ทำนองเพลง อัศวลีลา (ม้าย่อง)
เฟเบอร์-คาสเทลล์

| --- | --- |

ISIN: DE0006286537 
อุตสาหกรรม: อุตสาหกรรม 
ก่อนหน้า: Bleistift-Fabrik vorm. Johannes Faber 
ก่อตั้ง: ค.ศ. 1761
ผู้ก่อตั้ง: คัสพาร์ ฟาเบอร์
สำนักงานใหญ่: ชไตน์, บาวาเรีย, เยอรมนี
พื้นที่ให้บริการ: ทั่วโลก
ผลิตภัณฑ์: เครื่องเขียน
เว็บไซต์: faber-castell.com
เฟเบอร์-คาสเทลล์ (เยอรมัน: Faber-Castell, ฟาเบอร์-คัสเท็ลล์) เป็นบริษัทเครื่องเขียนจากประเทศเยอรมนี ก่อตั้งในปี ค.ศ. 1761 โดยคัสพาร์ ฟาเบอร์ ช่างทำเครื่องเรือนที่เมืองชไตน์ ใกล้กับเนือร์นแบร์ก ต่อมาในปี ค.ศ. 1900 บริษัทก็เปลี่ยนชื่อเป็น "เฟเบอร์-คาสเทลล์" หลังการแต่งงานของประธานบริษัทกับคนในตระกูลคัสเท็ลล์ ในปัจจุบัน เฟเบอร์-คาสเทลล์มีพนักงานกว่า 7,000 คน ใน 100 ประเทศทั่วโลก
ผลิตภัณฑ์

| ประเภท | ผลิตภัณฑ์ |
| --- | --- |
ศิลปะและกราฟิกวิชาชีพ: ดินสอ, สีชอล์ก, ถ่าน, ยางลบ, กบเหลาดินสอ
ศิลปะและกราฟิกสำหรับเด็กและโรงเรียน: ดินสอ, สีน้ำ, พู่กัน, ปากกาเคมี, สีเทียน, โด, กระดาษ
การเขียนแบบเทคนิค: ดินสอกด, หมึกเติม
ปากกา: ปากกาหมึกซึม, ปากกาลูกลื่น, หมึกเติม
ปากกาหรูหรา: ปากกาหมึกซึม, ปากกาลูกลื่น
โรงเรียนแจ้ห่มวิทยา

| โรงเรียนแจ้ห่มวิทยา |
| --- | --- |
Chaehom Wittaya School
ข้อมูล
ชื่ออื่น: จ.ว.
ประเภท: โรงเรียนมัธยมศึกษาขนาดใหญ่
สถาปนา: 13 กรกฎาคม พ.ศ. 2515
เขตการศึกษา: สำนักงานเขตพื้นที่การศึกษามัธยมศึกษาลำปาง ลำพูน
รหัส: 1008520601
ผู้อำนวยการ: นาย ยุทธพิชัย ไทยกรรณ์
ระดับปีที่จัดการศึกษา: มัธยมศึกษาปีที่ 1-6 และ ประกาศนียบัตรวิชาชีพ (ปวช.)
จำนวนนักเรียน: 986 คน
สี:   แดง    ขาว
คำขวัญ: อสาธุ ํ สาธุนา ชิเน   (พึงชนะความชั่วด้วยความดี)
เว็บไซต์: http://www.cws.ac.th
ถิ่นฐานบ้านคะเจ้า (ไทยถิ่นเหนือ: ) เป็นโรงเรียนรัฐบาลในอำเภอแจ้ห่ม จังหวัดลำปาง ตั้งขึ้นเมื่อปี พ.ศ. 2505 ณ บริเวณโรงเรียนบ้านใหม่ผ้าขาว ต่อมา พ.ศ. 2515 ได้ย้ายไปอยู่มาสร้างใหม่บริเวณหนองห้า ถนนแจ้ห่ม - วังเหนือ เมื่อ 13 กรกฎาคม 2515 โดยถือเอาวันนี้เป็นวันสถาปนาโรงเรียน
ประวัติ

โรงเรียนแจ้ห่มวิทยา ได้รับการอนุมัติให้จัดตั้งเมื่อวันที่ 17 กฤษฎาคม 2505 ในที่ดินป่าสงวน บ้านใหม่ผ้าขาว หมู่ที่ 3 ตำบลวิเชตนคร อำเภอแจ้ห่ม จังหวัดลำปาง ซึ่งอยู่ห่างจากตัวอำเภอประมาณ 2 กิโลเมตร ในเนื้อที่ 6 ไร่ และได้ย้ายมาสถานที่ตั้งปัจจุบัน เมื่อวันที่ 13 กรกฎาคม 2515 โดยตั้งอยู่เลขที่ 371 บ้านวังสัก หมุ่ที่ 10 จดถนนลำปาง-แจ้ห่ม-วังเหนือ ระหว่างกิโลเมตรที่ 55 – 56 ตำบลแจ้ห่ม อำเภอแจ้ห่ม จังหวัดลำปาง
โรงเรียนแจ้ห่มวิทยา มีเนื้อที่ 437 ไร่ 2 งาน (กว้าง 800 เมตร ยาว 1,000 เมตร) มีอาณาเขต ทิศเหนือและทิศตะวันออกจดบริเวณเนื้อที่ป่าสงวนแห่งชาติ ทิศใต้จดถนนสายแจ้ห่ม-ปงคอบ ทิศตะวันตก จดถนนลำปาง-แจ้ห่ม-วังเหนือ
สัญลักษณ์ประจำโรงเรียน

เครื่องหมายประจำโรงเรียน เป็นอักษรย่อ จ.ว. อยู่ภายใต้ชฎา ปลายชฎามีรัศมีแสง 15 รัศมีเปล่งออกมา ภายใต้ อักษร จ.ว. มีชื่อโรงเรียนแจ้ห่มวิทยา โดยชื่อโรงเรียนอยู่ในริบบิ้น ภายใต้ชื่อโรงเรียนมีปี พ.ศ. 2505 ปีก่อตั้งโรงเรียนครั้งแรก อยู่ในฐานแท่นลดหลั่นเป็นชั้นๆ จนแหลม อักษรย่อ จ.ว คือ แจ้ห่มวิทยา อยู่ภายใต้พระธาตุอักโขชัยคีรี ซึ่งเป็นที่เครารพบูชา เสมือนหนึ่งตัวแทนของพุทธองค์ ซึ่งเป็นผู้รู้ ผู้ตื่น ผู้เบิกบาน เป็นผู้ให้แสงสว่าง ทางปัญญาแก่ชาวโลก
สีประจำโรงเรียน คือ สีแดง - ขาว สีแดง หมายถึง ความรักชาติ ความเสียสละ ความกล้าหาญ และ สีขาว หมายถึง ความบริสุทธิ์ ความจริงใจ มีคุณธรรม
คติพจน์โรงเรียน คือ อสธุ ํ สาธุนา ชิเน (พึงชนะความชั่วด้วยความดี)
คำขวัญโรงเรียน คือ การเรียนดี กีฬาเก่ง เคร่งครัดคุณธรรม เพื่อนำสังคม
พระพุทธรูปประจำโรงเรียน คือ หลวงพ่อทิพยปัญญา
อาคาร / สถานที่สำคัญในโรงเรียนแจ้ห่มวิทยา

อาคารพิเชษฐเมธา สร้างเมื่อปี พ.ศ. 2515 ขนาด 2 ชั้น พิเชษฐเมธา ความหมายคือ ความรู้อันประเสริฐ
อาคารพิชชารัตน์ สร้างเมื่อปี พ.ศ. 2520 ขนาด 3 ชั้น พิชชารัตน์ ความหมายคือ ความรู้ประดุจแก้วอันมีค่า
อาคารราชาปกเกศ สร้างเมื่อปี พ.ศ. 2542 ขนาด 4 ชั้น ราชาปกเกศ ความหมายคือ บารมีของพระบาทสมเด็จพระเจ้าอยู่หัวปกเกล้าปกกระหม่อม
อาคารภัทรคุณ สร้างเมื่อปี พ.ศ. 2544 ขนาด 2 ชั้น ภัทรคุณ ความหมายคือ เจริญด้วยความดี
อาคารอาคารศูนย์ภูมิปัญญา สร้างเมื่อปี พ.ศ. 2544 ขนาด 1 ชั้น เป็นอาคารพิพิธภัณฑ์ แสดงเกี่ยวกับประวัติความเป็นมา วิถีชีวิตของชาวอำเภอแจ้ห่ม
อาคารเทิดราชัน สร้างเมื่อปี พ.ศ. 2550 ขนาด 4 ชั้น เทิดราชัน ความหมายคือ การเทิดทูนพระมหากษัตริย์ ผู้ยิ่งใหญ่ อันหมายถึงพระบาทสมเด็จพระเจ้าอยู่หัวภูมิพลอดุลยเดช รัชกาลองค์ปัจจุบัน
รายนามครูใหญ่ / อาจารย์ใหญ่ / ผู้อำนวยการโรงเรียนแจ้ห่มวิทยา

| ลำดับ | รายนาม | ระยะเวลาดำรงตำแหน่ง |
| --- | --- | --- |
| 1 | นายณรงค์ เจตะภัย | พ.ศ. 2505-2510 |
| 2 | นายประชัน พัน์ผจญ | พ.ศ. 2511-2512 |
| 3 | นายบุญมาก โตสงวน | พ.ศ. 2514-2519 |
| 4 | นายแพง สระพินครบุรี | พ.ศ. 2519-2522 |
| 5 | นายประสก มนุญญวงศ์ | พ.ศ. 2523-2527 |
| 6 | นายพิญนุ รัตนสุพร | พ.ศ. 2527-2529 |
| 7 | นายผดุงเกียรติ ผากา | พ.ศ. 2529-2534 |
| 8 | นายพิสิฐ คงเมือง | พ.ศ. 2534-2535 |
| 9 | นายณัฐ ทองธรรมชาติ | พ.ศ. 2535-2538 |
| 10 | นายณัฏฐพล แสงศรีจันทร์ | พ.ศ. 2539-2546 |
| 11 | นายบรรจง พฤกษะศรี | พ.ศ. 2546-2548 |
| 12 | ดร.สาโรจน์ แก้วอรุณ | พ.ศ. 2548-2555 |
แหล่งข้อมูลอื่น

เว็บไซต์โรงเรียนแจ้ห่มวิทยา
พยัคฆ์ระห่ำ มังกรผยองโลก

พยัคฆ์ระห่ำ มังกรผยองโลก (จีน: 臥虎藏龍; พินอิน: Wòhǔ Cánglóng; อังกฤษ: Crouching Tiger, Hidden Dragon) นำแสดงโดย โจว เหวินฟะ, มิเชล โหย่ว, จาง จื่ออี๋, จาง เจิ้น และ เจิ้ง เพ่ยเพ่ย กำกับโดย อั้งลี่ ออกฉายในปี ค.ศ. 2000 ได้รับรางวัลออสการ์ 4 รางวัล ภาพยนตร์ต่างประเทศยอดเยี่ยม, กำกับภาพยอดเยี่ยม, ดนตรีประกอบภาพยนตร์ยอดเยี่ยม และกำกับศิลป์ยอดเยี่ยม
เนื้อเรื่องย่อ

เรื่องราวเกิดขึ้นในยุคราชวงศ์ชิง รัชสมัยจักรพรรดิเฉียนหลง หลี่ มู๋ไป๋ (โจว เหวินฟะ) จอมยุทธผู้ทรงคุณธรรมแห่งยุทธจักรตั้งใจจะวางกระบี่ และกลับไปใช้ชีวิตกับ ซู เหลียน (มิเชลล์ โหยว) จอมยุทธหญิงเจ้าของสำนักคุ้มภัยคู่หมั้น หลี่ มู๋ไป๋มอบกระบี่ชะตาฟ้า กระบี่วิเศษคู่กายแก่ขุนนางผู้ใหญ่ผู้หนึ่ง แต่แล้วคืนหนึ่ง กระบี่ก็ถูกขโมยไปจากจวนขุนนาง
อีกด้านหนึ่ง อวี้ เจียวหลง (จาง จื่ออี๋) บุตรสาวที่ใกล้พิธีวิวาห์ของขุนนางชั้นผู้ใหญ่อีกผู้หนึ่ง นางเป็นหญิงสาวที่ดูภายนอกเหมือนกุลสตรีในตระกูลสูงทั่วไป แต่แท้ที่จริงแล้วนางเป็นผู้ที่ชื่นชอบการฝึกฝนวรยุทธ มีความเป็นตัวของตัวเอง ไม่ต้องการอยู่ใต้อาณัติใคร และต้องการเป็นอิสระ  อวี้ เจียวหลง เป็นลูกศิษย์ของนางจิ้งจอกหยก (เจิ้ง เพ่ยเพ่ย) ที่แฝงเป็นข้ารับใช้ของนางมาตลอด และอวี้ เจียวหลงเป็นผู้ขโมยกระบี่ชะตาฟ้าเองโดยที่นางจิ้งจอกหยกไม่ได้สั่ง ในวันวิวาห์ ขณะที่กำลังส่งตัวเจ้าสาว นางจิ้งจอกหยกก็มาลักพาตัวอวี้เจียวหลงไป หลี่ มู๋ไป๋ที่ประสงค์จะวางมือจากยุทธจักรแล้วต้องลุกขึ้นมาหวนสู่วงการอีกครั้ง
ปรากฏการณ์

Crouching Tiger, Hidden Dragon เป็นภาพยนตร์จีนกำลังภายในเรื่องแรกที่ฮอลลีวูดสร้างโดยร่วมกับทางไต้หวัน สร้างจากบทประพันธ์ดั้งเดิมของหวัง ตู้ลู่ โดยทีมงานใช้ชาวเอเชียล้วน ๆ  เมื่อเข้าฉายในสหรัฐอเมริกาก็ได้สร้างปรากฏการณ์อย่างมาก เมื่อภาพยนตร์ได้รับความนิยมอย่างสูงสุด  โดยทำรายได้ไปถึง 213 ล้านเหรียญทั่วโลก เฉพาะในสหรัฐอเมริกานั้น ทำรายได้ไปถึง 128 ล้านเหรียญ นับเป็นภาพยนตร์ต่างประเทศที่ทำรายได้สูงสุดจนถึงปัจจุบันนี้  ด้วยเป็นเพราะชาวตะวันตกไม่เคยได้ดูภาพยนตร์ในแนวนี้มาก่อน อีกทั้งฉากบู๊และคิวการต่อสู้ก็ทำได้ดี เป็นธรรมชาติ จนได้รับรางวัลออสการ์ถึง 4 รางวัลด้วยกัน ได้แก่ ภาพยนตร์ต่างประเทศยอดเยี่ยม, กำกับภาพยอดเยี่ยม, ดนตรีประกอบภาพยนตร์ยอดเยี่ยม, กำกับศิลป์ยอดเยี่ยม และเมื่อฉายในอีกหลายประเทศก็ได้รับรางวัลมากมายเช่นกัน 
Crouching Tiger, Hidden Dragon ถือได้ว่าเป็นภาพยนตร์ที่สร้างชื่อเสียงอย่างมากให้แก่ อั้งลี่ ผู้กำกับ ในระดับโลกอย่างแท้จริง อีกทั้งยังเป็นการแจ้งเกิดของ จาง จื่ออี๋ นักแสดงหญิงตัวเอกในเรื่องด้วย และเป็นการเปิดศักราชให้แก่ภาพยนตร์กำลังภายในอีกครั้ง หลังจากเงียบหายไปนับ 10 ปี เพราะหลังจากนี้ก็ได้มีภาพยนตร์กำลังภายในอีกหลายเรื่องทะยอยสร้างตามมาและเข้าฉายในต่างประเทศทั่วโลก  แต่สำหรับในประเทศไทยแล้ว เมื่อภาพยนตร์เข้าฉายกลับไม่ประสบความสำเร็จมากนักเหมือนในหลายประเทศ อีกทั้งคำวิจารณ์ก็ยังมีทั้งในแง่บวกและแง่ลบด้วย อาจเป็นเพราะสำหรับคนไทยแล้วภาพยนตร์ในแนวนี้เป็นที่คุ้นเคยดีและภาพยนตร์ก็ยังไม่อาจทำได้ถึงระดับเหมือนภาพยนตร์กำลังภายในเรื่องก่อน ๆ
ในเดือนเมษายน ค.ศ. 2017 ในวาระครอบรอบ 100 ปี ภาพยนตร์จีน ได้มีการจัดอันดับ 100 อันดับภาพยนตร์จีนที่ดีที่สุด Crouching Tiger, Hidden Dragon ได้รับการจัดอันดับให้อยู่ในอันดับที่ 10
ปรากฏการณ์ > ซีรีส์

ในปี ค.ศ. 2004 ทางไต้หวันได้มีการสร้างซีรีส์ของภาพยนตร์เรื่องนี้ ในชื่อ New Crouching Tiger, Hidden Dragon โดยมี ชิว ซินฉื่อ, หวง อี้, เหอ ยุ่นตง, สุ่ย หลิง นำแสดง
ปรากฏการณ์ > ภาคต่อ

จากความสำเร็จในภาคแรก ทำให้มีการสร้างภาพยนตร์ภาคต่อในชื่อ  Crouching Tiger, Hidden Dragon: The Green Legend หรือ Crouching Tiger, Hidden Dragon: Sword of Destiny กำหนดฉายในวันที่ 26 กุมภาพันธ์  ค.ศ. 2015 โดยเนื้อหาเป็นส่วนที่ต่อจากภาคเดิม โดยมีนักแสดงชั้นนำร่วมแสดง คือ มิเชล โหย่ว, เจิ้น จื่อตัน กำกับโดย หยวน หวูปิง
แหล่งข้อมูลอื่น

เว็บไซต์ทางการ
Crouching Tiger, Hidden Dragon ที่อินเทอร์เน็ตมูวีเดตาเบส
พยัคฆ์ระห่ำ มังกรผยองโลก ที่บ็อกซ์ออฟฟิศโมโจ
พยัคฆ์ระห่ำ มังกรผยองโลก ที่รอตเทนโทเมโทส์
พยัคฆ์ระห่ำ มังกรผยองโลก ที่เมทาคริติก
โปเกมอน สเปเชียล

| --- | --- |
โปเกมอน สเปเชียล
ポケットモンスターSPECIAL
ชื่อภาษาอังกฤษ: Pokémon Adventures
แนว: แอ็คชั่น
มังงะ
เขียนโดย: ฮิเดโนริ คุซากะ
สำนักพิมพ์:  โชงากูกัง    เนชั่น เอ็ดดูเทนเมนท์    Chuang Yi (เล่ม 1-41)   โชงากูกัง เอเชีย (เล่ม 42-ปัจจุบัน)    Viz Media
เกม
ผู้พัฒนา: เกมฟรีก ครีเซอส์
ผู้จัดจำหน่าย: นินเท็นโด
ออกแบบโดย: ซาโตชิ ทาจิริ
แพลตฟอร์ม: เกมบอย
โปเกมอน สเปเชียล (อังกฤษ: Pokémon Adventures; ญี่ปุ่น: ポケットモンスターSPECIAL; โรมาจิ: Poketto Monsutā SPECIAL) เป็นหนังสือการ์ตูนญี่ปุ่นสำหรับเยาวชนอายุ 2-18 ปี ที่ถูกเขียนขึ้นจากเค้าโครงเรื่องของเกมพ็อกเก็ตมอนสเตอร์ หรือที่รู้จักกันในชื่อย่อว่า โปเกมอน แต่งเนื้อเรื่องโดย ฮิเดโนริ คุซากะ และวาดภาพโดย มาโตะ ตั้งแต่เล่มที่ 1 ถึงเล่มที่ 9 แต่หลังจากนั้น มาโตะ ก็เกิดไม่สบายหนักและบาดเจ็บจากการทำงาน จึงทำให้ ซาโตชิ ยามาโมโตะ กลายเป็นผู้วาด โปเกมอน สเปเชียล แทนในเล่มต่อๆ มา[ต้องการอ้างอิง]
เรื่องย่อ > โปเกมอน สเปเชี่ยล : เยลโล่ว์

เนื้อเรื่องมีความยาวตั้งแต่เล่มที่ 4 ถึงเล่มที่ 7 หลังจากเหตุการณ์ถล่มแก๊งร็อกเกตหนึ่งปี เร้ดได้หายตัวไปอย่างลึกลับ หลังจากถูกท้าประลองกับชายปริศนานามว่า ชิบะ ไม่มีใครทราบข่าวคราวของเขาอีกเลย ทุกๆ คนเป็นห่วงเร้ดเป็นอย่างมาก พยายามหาข่าวคราวของเร้ดแต่ก็ไร้ผล
และแล้วดอกเตอร์ออร์คิดก็ได้เจอกับปิกาจูของเร้ด (ปิก๊ะ) ที่กลับมายังห้องทดลองด้วยสภาพที่สะบักสะบอมไปทั้งตัว หลังจากนั้นเด็กสวมหมวกฟางนามว่า เยลโล่ว์ ได้เข้ามายังห้องทดลองของดอกเตอร์ออร์คิดและขอตัวปิก๊ะไปเพื่อจะช่วยตามหาเร้ด (เร้ดเคยช่วยเยลโล่ว์จากโปเกมอนป่าในป่าโทกิวะ)
เยลโล่ว์ได้เดินทางต่อไปและได้เจอกับมาซากิ ระหว่างที่ถามข่าวคราวเร้ดอยู่นั้น ทั้งคู่ได้ถูกลอบโจมตีจากหญิงคนหนึ่งนามว่า คันนะ 1 ใน 4 จักรพรรดิ สิ่งที่เธอต้องการคือกำจัดปิก๊ะของเร้ด แต่ทั้งเยลโล่ว์และมาซากิใช้ไหวพริบหนีจากเธอมาได้อย่างปลอดภัย แล้วเยลโล่ว์ก็ได้พบกับ วาตารุ 1 ใน 4 จักรพรรดิ ผู้เชี่ยวชาญด้านมังกร เขาต้องการกำจัดมนุษย์ให้หมดไปจากโลกและสร้างเมืองที่มีเฉพาะโปเกมอน เยลโล่ว์ไม่สามารถต่อกรกับวาตารุได้เลย แต่ด้วยความประมาทเยลโล่ว์จึงจัดการวาตารุได้สำเร็จ
เยลโล่ว์เดินทางไปสู่เกาะเกรน เพื่อขอความช่วยเหลือจากคาสึระผู้นำโรงยิม ทั้งคู่มุ่งหน้าเข้าสู่เกาะซูโอซึ่งน่าจะเป็นที่อยู่ 4 จักรพรรดิ โดยมีกรีน บลู มาซากิตามมาสมทบ พวกเขาได้เจอกับ 3 ผู้บริหารแก๊งร็อกเกต (แมททิส เคียว นัทสึเมะ)อยู่บนเกาะ ทั้งสองฝ่ายยอมตกลงร่วมมือกัน เนื่องจากทั้งสองฝ่ายมีเป้าหมายเดียวกันคือกำจัด 4 จักรพรรดิ
บลู & นัทสึเมะ vs คันนะ
กรีน & เคียว vs คิคุโกะ
มาซากิ & แมททิส vs ชิบะ
เยลโล่ว์ & คาสึระ vs วาตารุ
เมื่อกำจัดวาตารุได้แล้วทุกคนก็ได้แยกย้ายกลับไปในที่ของตน ภูมิภาคคันโตก็ได้กลับมาอยู่ในความสงบอีกครั้ง โดยวาตารุหนีไป ทางบลูติดต่อให้ซิลเวอร์ไปสืบที่เขตโจโต
เรื่องย่อ > โปเกมอน สเปเชียล : รูบี้ แซฟไฟร์

ตั้งแต่เล่มที่15จนถึงเล่มที่22
กาลครั้งหนึ่ง ณ เขตโฮเอ็น รูบี้ หนุ่มน้อยจากโจโตได้ย้ายไปอยู่ที่นั่น ด้วยความที่เจ้าตัวใฝ่ฝันที่จะเป็นแชมป์"การประกวด"ทั้งหมด ซึ่งจะประชันความมีเสน่ห์ของโปเกม่อน รูบี้จึงต่อต้านเซ็นริซึ่งเป็นพ่อและเป็นผู้นำโรงยิมแล้วหนีออกจากบ้านไปเผชิญชีวิตในดินแดนอันกว้างใหญ่แต่เพียงลำพัง
ต่อมา รูบี้ได้รู้จักกับแซฟไฟร์ เด็กสาวที่อาศัยอยู่ในถ้ำ เจ้าหล่อนเองก็ตั้งเป้าไว้ว่าจะ"พิชิตโรงยิมทั้งหมด"ให้จงได้ ทั้ง2ได้ให้สัญญากันไว้ว่า ภายใน 80 วัน แต่ละคนจะต้องบรรลุเป้าหมายของตนเอง แล้วกลับมาเจอกันที่จุดนัดพบอีกครั้ง ดังนั้นการเดินทางรอบเขตโฮเอ็นภายใน 80วันของทั้งคู่จึงเริ่มต้นขึ้น
รูบี้ซึ่งกำลังมุ่งหน้าไปยังเมืองโทกะ ได้พบกับมิสึรุเด็กหนุ่มขี้โรคโดยบังเอิญ ขณะที่รูบี้กำลังสอนวิธีจับโปเกม่อนให้มิสึรุอยู่นั้นได้เกิดแผ่นดินไหวที่รุนแรงจนรูบี้กระเด็นตกลงไปในสายน้ำอันเชี่ยวกรากและได้รับความช่วยเหลือจากลุงชาวประมงฮางิ ส่วนแซฟไฟร์ได้รับการไหว้วานจากท่านประธานเดว่อนให้นำจดหมายไปส่ง"ไดโกะ" ในที่สุดทั้งสองก็ได้พบกันที่เมืองมูโระซึ่งแซฟไฟท์มาเพื่อประลองยิมกับยิมลีดเดอร์โทกิและเอาชนะมาได้ด้วยวาคาชาโมะซึ่งเป็นร่างพัฒนาของอาจาโมะ ส่วนรูบี้นั้นก็มาเพื่อตามหาโปเกม่อนน้ำสวยงามที่หายาก "มิโรคาออส" ซึ่งเขาก็ได้พบตัวกับไดโงะและหนีรอดออกมาจากฝูงโปเกม่อนตบตาคูจิโต้มาได้ สุดท้ายก็ต้องร่วมเดินทางกับแซฟไฟท์ซึ่งต้องการพบกับไดโงะนั้นเอง
รูบี้และแซฟไฟท์ตัดสินใจนอนพักที่เรือร้างที่จอดอยู่ที่หนึ่งภายในทะเล ที่ซึ่งรูบี้ก็ได้พบกับไมนันและพลัซเซิลภายในเรือลำนั้นซึ่งคาดว่าน่าจะมาพร้อมกับเจ้าของเรือ และเขาก็ได้พบกับสมาชิกแก๊งแม๊กม่าที่มาตามหาบันทึกและเครื่องค้นหาของเจ้าของเรือลำนี้ด้วย แต่ด้วยความช่วยเหลือของไมนันและพลัสเซิล ก็ทำให้ทั้งรูบี้และแซฟไฟท์สามารถรอดพ้นจากสถานการณ์วิกฤตินี้ได้
เรื่องย่อ > โปเกมอน สเปเชียล : เอเมรัลด์

ตำนานบทใหม่ได้เริ่มต้นขึ้นอีกครั้ง ณ แบทเทิ่ลฟรอนเทียร์ โดยครั้งนี้ เอเมรัลด์ ผู้ที่ครอบครองสมุดภาพรุ่นที่3 ซึ่งมีเสื้อผ้าปิดบังร่างกายที่มีมือกล รองเท้าส้นสูงที่เก็บของได้มากมาย เพราะมีปมด้อยเป็นเด็กตัวเล็ก แขนขาสั้น (ชอบยืนฉี่ในที่สูง) และเป็นผู้ที่ถูกคริสตัลและดร.ออร์คิดบอกให้ จับจิราชิ ภายใน7วัน ก่อนที่จะมีคนอื่นจับมันไป
เอเมรัลด์ พยายามที่จะทำความฝันที่ตนเองต้องการให้สำเร็จ สิ่งนั้นคือการท้าดวล 7สถานที่ ในแบทเทิ่ลฟรอนเทียร์ และต้องการพิชิตทั้งหมดให้ได้ แต่แล้ว เอเมรัลด์ก็ได้พบ ผู้ครอบครองสมุดภาพโฮเอ็นอีก2คน นั่นคือรูบี้และแซฟไฟร์
อย่างไรก็ตาม ก็ได้มีวายร้ายผู้ที่ปิดบังตัวเองในเกราะอัศวินที่ไม่เปิดเผยโฉมหน้า มีนามว่า “ไกล์ ไฮด์เอาท์” ต้องการนำจิราชิ ไปใช้ในสิ่งที่ชั่วร้ายซึ่งได้จับจิราชิไปก่อนแล้ว เอเมรัลด์จึงจำเป็นต้องช่วยเหลือจิราชิให้หลุดพ้นเงื้อมมือของ ไกล์ ไฮด์เอาท์ ให้ได้
หลังจากที่เอเมรัลด์ได้ต่อสู้กับไกล์ ไฮด์เอาท์ โปเกมอนของเอเมรัลด์บาดเจ็บและพ่ายแพ้ต่อไกล์ไฮด์เอาท์ แต่แล้ว ไกล์ ไฮด์เอาท์ได้เปิดเผยโฉมหน้าของตนเอง ซึ่งที่แท้นั่นคือ อาโอกิริ ผู้นำแก็งค์อควา
หลังจากนั้นไม่นาน โกลด์ กับ คริสตัล ได้มาที่แบทเทิ่ลฟรอนทียร์ เยลโล่ว์ เร้ด ซิลเวอร์ บลูและกรีนที่เป็นหินก็ถูกขนส่งจากเรือ เอส.เอส.ไทดอล มาอยู่ที่แบทเทิ่ลฟรอนเทียร์เช่นกัน
ถึงแม้ว่า รูบี้ แซฟไฟร์ และ เอเมรัลด์ ไม่เคยคิดว่ารูปปั้นทั้ง5จะมาอยู่ในห้องสุดท้ายของชั้นบนสุดของ แบทเทิ่ลทาวเวอร์ในแบทเทิ่ลฟรอนเทียร์ รูปปั้นทั้ง5นั้นคือ ผู้ครอบครองสมุดภาพอีก5คนที่กลายเป็นหิน ในหินนั้นมีเร้ด บลู กรีน เยลโล่ และ ซิลเวอร์ที่ถูกกลายเป็นหิน
ไกล์ ไฮด์เอาท์(อาโอกิริ) ได้เรียก ไคโอกร้าปลอม ที่สร้างมาจากน้ำ จนทำให้เกิดน้ำท่วมในแบทเทิ่ลฟรอนเทียร์
ในระหว่างนั้น รูบี้ แซฟไฟรเละเอเมรัลด์ซึ้งกำลังฝึกท่าลับอยู่ได้ฝึกสำเร็จในตอนนั้นเอเมรัลด์ก็ขอพจากจิราชิให้ เร้ด กรีน บลู เยลโล่ว์และซิลเวอร์ หายเป็นปกติหลังจากนั้นซิลเวอร์ได้ฝึกท่าลับสำเร็จได้อย่างรวดเร็ว แต่ด้วยทั้งท่าลับของผู้ครอบครองสมุดภาพทุกคนไม่สามารถ ทำลายไคโอกร้าปลอมได้ระหว่างนั้นปิกะ จูจูและปิจูซึ่งได้ไม้ตายใหม่(โวลเทคเกอร์)มา ได้รวมพลังและโจมตีใส่ไคโอกร้าปลอม ทำให้แบทเทิลฟรอนเทีย สามารถรอดพ้นจากภัยพิบัติได้ในที่สุด
เรื่องย่อ > โปเกมอน สเปเชียล : ไดมอนด์ เพิร์ล

เป็นเรื่องราวการผจญภัยครั้งใหม่ใน เขตชินโอ โดยมีผู้ครอบครองสมุดภาพทั้ง 3 ซึ่งมีชื่อว่า 1.ไดมอน 2.เพิร์ล 3.แพตตินัม ซิ่งไดมอน - 
เพิร์ลนั้นต้องไปเป็นบอดี้การ์ดของ แพตตินัม ด้วยสาเหตุว่า ไดมอน - เพิร์ล ได้ไปแสดงรายการตลกของเขตชินโอและมุกแป้ก(โดยไดมอนได้ไปหยิบข้าวปั้นของทีมงานมากิน)จึงมีคนขำน้อยจึงตกรอบแหละขณะที่เดินออกมาโดยท้อใจก็มีคนออกมาบอกว่าได้รางวัลพิเศษและก็เอามาให้แล้วก็บอกกับ ไดมอน - เพิร์ล ว่าให้รีบขึ้นไปบนเวที ไดมอน - เพิร์ล ดีใจมากจึงรีบวิงขึ้นไปขณะนั้นเอง ไดมอน - เพิร์ล ได้ชนกับ ด็อกเตอร์นานาคามาโตะและของของรางวัลจึงสับเปลี่ยนกันจากนั้นด็อกเตอร์ นานาคามาโตะ ก็ได้คุยเกี่ยวกับตระกูลเบลลิลกับพ่อของ แพทตินัมว่าตระกูลนี้ผู้สืบทอดต้องนำวัตถุดิบจาก ภูเขาเทนกังมาทำเครื่องประดับและได้มอบใบคำสั่งที่พลัดเปลี่ยนกับ ไดมอน - เพิร์ล ให้บอดี้การ์ดตัวจริงแล้วก็ไป ตัดฉากมาที่ ไดมอน - เพิร์ล ได้รับรางวัลและเปิดดูปรากฏว่าในจดหมายเขียนไว้ว่าให้คุ้มกันโดยมีค่าตอบแทนสิบล้าน แล้วก็ตัดมาที่ แพตตินัมอยู่ที่สถานที่นัดเจอกันและได้เรียก 1 ใน 3 โปเกมอนของด็อกเตอร์นานาคามาโตะออกมาชื่อว่า พจจามะ แล้วก็เรียก นาเอโทรุ กับ ฮิโกะซารุ ออกมาต้อนรับบอดี้การ์ด ขณะนั้นเอง ไดมอน - เพิร์ล ก็ได้มาถึงพอดี ซารุฮิโกะ กับ นาเอโทรุก็ได้กระโดดมาเกาะหน้า ไดมอน - เพิร์ล โดย นาเอโทรุเลือก ไดมอน
ซารุฮิโกะเลือก เพิร์ล ทันใดนั้นฝูงมุกคุรุ ก็เข้ามาโจมตีและ แพทตินัมก็บอกให้ ไดมอน - เพิร์ล ไล่ไป จากนั้นก็ดิทางสู่เขาเทนกัง
จากนั้นก็พักที่โรงแรม ไดมอน - เพิร์ล ก็ได้ตั้งชื่อให้กับโปเกมอนของตัวเอง โดย ไดมอน ตั้งชื่อให้ นาเอโทรุ ว่า รู และ เพิร์ล ตั้งให้ ฮิโกะซารุ  
ว่า   ซารุฮิโกะ จากนั้นก็มีกองทัพบิปป้าฟันยาวมาทำร้าย แพทตินัม ในห้อง ไดมอน - เพิร์ล จึงรีบตามไปช่วยจากนั้น ไดมอน จึงพาพวกบิบป้าไปแทะรูปปั้นทองคำจนฟันบิปป้าปกติและจึงเดินทางต่อ
เรื่องย่อ > โปเกมอน สเปเชียล : แพลทินัม

ไดมอนด์ เพิร์ล และ แพลตินัม แพ้ไซรัสแล้วเพิร์ลก็มาขอคืนดีไดอาทำให้ทั้ง2กลับมาเป็นคู่หูกันแล้วก็ชนะยิม4แล้วจึงออกเดินทางต่อ
เรื่องย่อ > โปเกมอน สเปเชียล : ฮาร์ทโกลด์ โซลซิลเวอร์

โปเกมอน สเปเชียล ฮาร์ทโกลด์ โซลซิลเวอร์ ที่หมายถึง หัวใจสีทอง และ จิตวิญญาณสีเงิน  เป็นเนื่อเรื่งบทใหม่ของ โกลด์ และ ซิลเวอร์ ที่เติบโตขึ้นและในคราวนี้ พวกแก๊งร้อกเกตก็มาทำโจโตปั่นป่วนอีกเช่นเคย
ตัวละคร

บทความหลัก: รายชื่อตัวละครในโปเกมอนสเปเชียล และ รายชื่อโปเกมอน
ในเรื่องโปเกมอนสเปเชียลได้แบ่งเป็นภาคต่างๆ ซึ่งมีตัวละครหลักในการดำเนินเรื่องได้แก่เรด, กรีน, บลู, เยลโลว์, โกลด์, คริสตัล, ซิลเวอร์, รูบี้, แซฟไฟร์ , เอเมอรัล , ไดมอน , เพิร์ล , แพตตินัม  ทั้งนี้ยังมีตัวละครที่มีบทบาทสำคัญได้แก่ผู้นำโรงยิมต่างๆ และโปเกมอนหลักที่อยู่ภายใต้การดูแลของตัวละครหลักๆ และองกรฝ่ายร้าย เช่น แก็งร็อคเก็ต , แก็งแม็กม่า-อควอ , แก็งกาแลคติก
แหล่งข้อมูลอื่น

เว็บไซต์อย่างเป็นทางการของโปเกมอนสเปเชียล (ญี่ปุ่น)
เว็บไซต์โปเกมอนสเปเชียลประเทศไทย เก็บถาวร 2008-12-20 ที่ เวย์แบ็กแมชชีน (ไทย)
ฟูเดนซียู อี เซอูส อามิกูส

| ฟูเดนซียู อี เซอูส อามิกูส |
| --- | --- |
ประเภท: สุขนาฏกรรมมืด
สร้างโดย: ชียากู มาร์ติงช์ มาร์กู ปาเวา ฟลาวีย โบกิโอ
กำกับโดย: ชียากู มาร์ติงช์ มาร์กู ปาเวา
ดนตรีแก่นเรื่องเปิด: "ฟูเดนซียู" โดย อาร์ตูร์ โฌลี
ผู้ประพันธ์เพลง: อาร์ตูร์ โฌลี
ประเทศแหล่งกำเนิด: บราซิล
ภาษาต้นฉบับ: โปรตุเกส
จำนวนฤดูกาล: 6
จำนวนตอน: 179
การผลิต
ผู้อำนวยการสร้าง: ชียากู มาร์ติงช์ มาร์กู ปาเวา
ความยาวตอน: 7-15 นาที
บริษัทผู้ผลิต: โดรการีย เด เดเซนฮูส อานิมาดูส
ออกอากาศ
เครือข่าย: เอ็มทีวีบราซิล
ออกอากาศ: 23 สิงหาคม ค.ศ. 2005 (2005-08-23) – 25 สิงหาคม ค.ศ. 2011 (2011-08-25)
ฟูเดนซียู อี เซอูส อามิกูส (โปรตุเกส: Fudêncio e Seus Amigos) เป็นการ์ตูนทีวีแอนิเมชันสำหรับผู้ใหญ่จากประเทศบราซิล สร้างโดย ชียากู มาร์ติงช์, มาร์กู ปาเวา และฟลาวีย โบกิโอ ออกอากาศทางช่องเอ็มทีวีบราซิล เมื่อวันที่ 23 สิงหาคม พ.ศ. 2005 ถึงวันที่ 25 สิงหาคม พ.ศ. 2011
ตัวละคร

ฟูเดนซียู (โปรตุเกส: Fudêncio, ให้เสียงโดย: ชียากู มาร์ติงช์)
คอนราดู (โปรตุเกส: Conrado, ให้เสียงโดย: เฟร์นันดู เปเก ตั้งแต่ปี 2005-2007, เฟลีปี โซลารี ตั้งแต่ปี 2008-2009 และ เคาเอ ซุนชินี ตั้งแต่ปี 2010-2011)
ฟูเนรีย (โปรตุเกส: Funérea, ให้เสียงโดย: ฟลาวีย โบกิโอ)
เซแซ มารีย (โปรตุเกส: Zezé Maria, ให้เสียงโดย: กากา มาร์คอนเดส ตั้งแต่ปี 2005-2009 และ เยเย มาร์คอนเดส ตั้งแต่ปี 2010-2011)
โปโปตู กงไซเซา มัสซา กอร์ดินโญ่ (โปรตุเกส: Popoto Conceição Massa Gordinho, ให้เสียงโดย: ชียากู มาร์ติงช์)
ซาเฟนู (โปรตุเกส: Safeno, ให้เสียงโดย: เกนินโญ่ ซิโมเนติ)
โยชิโร ชิชิโระ "เนกืนโญ่" ดา ซิลวา (โปรตุเกส: Yoshiro Shishiro "Neguinho" da Silva, ให้เสียงโดย: ชียากู มาร์ติงช์ ตั้งแต่ปี 2005, เฟร์นันดู เปเก ตั้งแต่ปี 2006-2007 และ อังแดร อากีอาร์ ตั้งแต่ปี 2008-2011)
โปรเฟสโซรา มารีย คูดี อัมโปลา (โปรตุเกส: Professor Maria Cudi Ampola, ให้เสียงโดย: มาร์ตา เฟร์ไรรา)
เปรูอิเบ เด มองกากัว (โปรตุเกส: Peruíbe de Mongaguá, ให้เสียงโดย: มาร์กู ปาเวา)
บาลธาซาร์ บาราตา (โปรตุเกส: Baltazar Barata, ให้เสียงโดย: ชียากู มาร์ติงช์)
แหล่งข้อมูลอื่น

ฟูเดนซียู อี เซอูส อามิกูส ที่อินเทอร์เน็ตมูวีเดตาเบส
ฟูเดนซียู อี เซอูส อามิกูส ที่เดอะทีวีดีบี
สมเด็จพระพุทธชินวงศ์ (สุวรรณ สุวณฺณโชโต)

| สมเด็จพระพุทธชินวงศ์ (สุวรรณ สุวณฺณโชโต)> ส่วนบุคคล |
| --- | --- |
เกิด: 5 มิถุนายน พ.ศ. 2463 (74 ปี)
มรณภาพ: 22 กันยายน พ.ศ. 2537 โรงพยาบาลศิริราช กรุงเทพมหานคร
นิกาย: มหานิกาย
การศึกษา: เปรียญธรรม 7 ประโยค
ตำแหน่งชั้นสูง
ที่อยู่: วัดเบญจมบพิตรดุสิตวนารามราชวรวิหาร กรุงเทพมหานคร
อุปสมบท: 27 พฤษภาคม พ.ศ. 2483
พรรษา: 54
ตำแหน่ง: อดีตกรรมการมหาเถรสมาคม  อดีตเจ้าคณะใหญ่หนเหนือ  อดีตเจ้าอาวาสวัดเบญจมบพิตรดุสิตวนารามราชวรวิหาร อดีตแม่กองบาลีสนามหลวง
สมเด็จพระพุทธชินวงศ์  นามเดิม สุวรรณ วงศ์เรืองศรี ฉายา สุวณฺณโชโต อดีตกรรมการมหาเถรสมาคม อดีตเจ้าคณะใหญ่หนเหนือ อดีตเจ้าอาวาสวัดเบญจมบพิตรดุสิตวนารามราชวรวิหาร อดีตแม่กองบาลีสนามหลวง
ชาติภูมิ

สมเด็จพระพุทธชินวงศ์ มีนามเดิมว่า สุวรรณ วงศ์เรืองศรี เกิดเมื่อวันที่ 5 มิถุนายน พ.ศ. 2463 แรม 4 ค่ำ เดือน 7 ปีวอก ณ บ้านนางแล ตำบลนางแล อำเภอเมือง จังหวัดเชียงราย โยมมารดาชื่อ ขันแก้ว เวียงมูล โยมบิดาชื่อ จี วงศ์เรืองศรี เมื่อเกิดมาอาจารย์ได้ให้ชื่อไว้ในดวงชะตา (ใบลานจารเขียน) วัน เดือน ปี และเวลาเกิด พร้อมกับแจ้งชื่อพ่อและแม่ไว้ด้วยว่า “ดวงทิพย์” ภายหลังในฐานะเป็นบุตรคนหัวปี จึงมีชื่อเรียกกันว่า “คำอ้าย” และใช้ชื่อคำอ้ายนี้ตลอดมา จนถึงเวลาได้รับการบรรพชาเป็นสามเณร ก็มีชื่อว่า สามเณรคำอ้าย แต่เมื่อมาอยู่กรุงเทพมหานคร อาจารย์ได้เปลี่ยนชื่อให้ใหม่ว่า สุวรรณ ได้ชื่อฉายาจากพระอุปัชฌาย์ว่า สุวณฺณโชโต
อุปสมบท

บรรพชาเป็นสามเณร เมื่อวันที่ 15 กรกฎาคม พ.ศ. 2477 ณ วัดนางแล ตำบลนางแล อำเภอเมือง จังหวัดเชียงราย โดยมีพระครูสุตาลังการ วัดกลางเวียง ตำบลในเวียง อำเภอเมือง จังหวัดเชียงราย เป็นพระอุปัชฌาย์
อุปสมบท วันจันทร์ที่ 27 พฤษภาคม พ.ศ. 2483 ตรงกับวันแรม 6 ค่ำเดือน 6 ปีมะโรง ณ วัดเบญจมบพิตรดุสิตวนาราม เขตดุสิต กรุงเทพมหานคร โดยมีพระพรหมมุนี (ปลด กิตฺติโสภโณ) เป็นพระอุปัชฌาย์ พระสรภาณกวี (คอน นนฺทิโย ป.ธ.3  ต่อมาได้รับพระราชทานเลื่อนสมณศักดิ์เป็นพระราชาคณะชั้นราชที่ พระมงคลวัตรกวี) วัดเบญจมบพิตรดุสิตวนาราม เป็นพระกรรมวาจาจารย์ พระราชเวที (ดอกไม้ อตฺตรภทฺโท ป.ธ. 6) วัดเบญจมบพิตรดุสิตวนาราม เป็นพระอนุสาวนาจารย์
วิทยฐานะ

ชั้นประถมศึกษาปีที่ 4 โรงเรียนประชาบาลวัดนางแล ตำบลนางแล อำเภอเมือง จังหวัดเชียงราย
พ.ศ. 2490 สอบได้เปรียญธรรม 7 ประโยค สำนักเรียนวัดเบญจมบพิตรดุสิตวนาราม
พ.ศ. 2531 ปริญญาพุทธศาสตรดุษฏีบัณฑิตกิตติมศักดิ์ (สาขาสังคมศาสตร์) จากมหาวิทยาลัยมหาจุฬาลงกรณราชวิทยาลัย
มรณภาพ

สมเด็จพระพุทธชินวงศ์ถึงแก่มรณภาพ ด้วยโรคหัวใจล้มเหลว เมื่อวันพฤหัสบดี ที่ 22 กันยายน พ.ศ. 2537 เวลา 11.40 น. ที่ตึก 84 โรงพยาบาลศิริราช กรุงเทพมหานคร สิริอายุ 74 ปี พรรษา 54